Patimah Moerwani

Patimah Moerwani panèka ahli kimia bân administrator akademik è Universitas Indonesia. Salèrana èbhâbhâraghi è tangghâl 30 Ḍèsember 1927 è Sukabumi. Ḍâri taon 1974 kantos taon 1978 salèrana ètugas dhâddhi Dekan Fakultas Èlmo Eksakta sareng Èlmo Alam, Universitas Indonesia. Namong, èpon kodhu adhingghâl omor è omorra 93 taon, teppa'na è tangghâl 22 Juli 2021.

 Kaoḍi'an bân Karir 
Patimah bhâbhâr è Sukabumi tangghâl 30 Ḍèsèmber 1927. Patimah malastarèaghi SMA è Bânḍung Taon 1949. Salastarèna lulus SMA, Patimah nerrossaghi sakola’anna è Universitas Indonesia kalabân jurusân Kimia. È tengnga pangajhârânna, fakultas teknik universitas bân fakultas èlmo èksakta bân alam èpèsa ka'angghuy abhâdhi Institut Teknologi Bandung. Taon 1961 akhèrra Patimah bisa malastarè sakola’anna. Saterrossa èpon ollè ghellâr master ḍâri Universitas Kentucky è taon 1966 bân Universitas Salford è taon 1973.

Taon 1969 Patimah molaè ngajhâri kimia è Universitas Indonesia.  Patimah èfokusaghi ḍâ' biḍâng kimia lingkungan bân nyerrat Kamus Kimia Standar Indonesia, sè èterbitaghi è bâbâna pangawasan Dewan Bhâsa Brunei-Inḍonèsia-Malaysia, sè aropa'aghi organisasi sè menstandarisasikan bân menyelaraskan èjhâ'ân bân terminologi antara Brunei Darussalam, Inḍonèsia, bân Malaysia. Salaèn jârèya, èpon jhughân haḍir è sèsi ka-24 bân ka-25 organisasi.

 Sombher